สวัสดีค่า สอบถามค่ะ เนื่องจากกินยาคุมแบบ21เม็ดเป็นเวลา2ปี และเลิกกินไปเมื่อเดือน ต.ค. ปกติประจำเดือนจะมาทุกๆวันศุกร์ในสัปดาห์ที่ยาคุมหมดแผง และวันเสาร์ที่ 31 ต.ค. มีเพศสัมพันธ์กับแฟนโดยไม่ได้ป้องกัน และวันนี้วันที่ 8. พ.ย. ประจำเดือนยังไม่มาเลยค่ะ จะมีโอกาสท้องไหมคะ
สวัสดีค่ะ การใช้ยาคุมแบบแผงรายเดือน 21 เม็ดนั้นเป็นยาคุมกำเนิดชนิดที่มีประสิทธิภาพสูงมากเกินกว่า 95-99% หากได้ใช้อย่างถูกต้องคือกินทุกวันติดต่อกันจนหมดแผง และเมื่อกินหมดแผง ให้กินยาแผงใหม่ต่อโดยทันทีหากได้หยุดการกินยาในแผงต่อไปแล้วนั้น มีโอกาสที่จะตั้งครรภ์ได้ตามปกติ แม้ว่าโดยส่วนใหญ๋แล้วหลังหยุดยา อาจจะไม่ได้มีการตกไข่หรือประจำเดือนที่มาหลังจากที่หยุดยาในเดือนถัดไปทันทีกรณีนี้ที่รอบเดือนมาช้าเกินกว่า 35 วันจากครั้งก่อนแล้วนั้น ควรจะต้องยืนยันว่าไม่มีการตั้งครรภ์ค่ะ โดยสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป ซึ่งสาเหตุอื่นๆที่เป็นไปได้เช่นความผิดปกติของมดลูกหรือรังไข่ หรือไทรอยด์ทำงานผิดปกติ แต่อย่างไรก็ตามก็อาจเกิดในกรณีที่เพิ่งหยุดยาคุมกำเนิดไปทำให้ยังไม่มีการตกไข่และไม่มีรอบเดือนก็ได้เช่นกัน หากไม่ได้ตั้งครรภ์จริงๆ แนะนำสังเกตอาการต่อได้ประมาณ 1-3 เดือนที่อาจจะมีอิทธิพลของยาได้อยู่